钦定古今图书集成/明伦汇编/闺媛典/第039卷 > 《蜀路石妇》唐·白居易
## 钦定古今图书集成/明伦汇编/闺媛典/第039卷 > 《蜀路石妇》唐·白居易

道傍一石妇，无记复。〈一作亦〉“无铭。传是此乡女，为妇孝
且贞。十五嫁邑人，十六夫征行。夫行二十载，妇独守
孤茕。其夫有父母，老病不安宁。其妇执妇道，一一如
《礼经》。”晨昏问起居，恭顺发心诚。药饵自调节，膳羞必
甘馨。夫行竟不归，妇德转光明。后人高其节，刻石像
妇形。俨然整衣巾，若立在闺庭。似见舅姑礼，如闻环
珮声。至今为妇者，见此孝“心生。不比山头石，空有望
夫名。”